《送微文章》
宋代·释重顯

双莲亭上送行客，菡萏清香散秋色。
野兴断山云片高，孤影澄秋月华白。
希声险绝堪谁知，大道机存曾未可。
纵闢天常立下风，安教类变丛流火。
君不见梁兮阖国难滞留，千古遗恨空悠悠。
君又不见魏兮小桂生寒翠。一花对雪开无休。
微禅亦并联芳驾，德星文星仰萧洒。
物外情深不等闲，环中趣别非轻舍。
相访從容为我言，屈指多求更何者。